
Kataloansk 


Dat Kataloanske is ne romaniske Sproake. Ju Sproake wad fuul 
boald in Spanien, Andorra, Frankriek un Italien. Kataloansk is n 
bitje annelk mad Spoanisk, man moor mad dat Oksitoanske. 

In Andorra is dat Kataloanske ju aleenige amtelke Toal. In Spanien 
wad dat boald in Katalonien, ap do Balearen un n Deel fon Valencia. 
Dat Katalaniske un dat Spoaniske sunt deer offiziel anarkoand. Uur 
do Skeede fon disse Regionen wad ju Toal uk boald, man deer rakt 
et neen amtelke Watte tou. In Italien rakt et aan oolden Dialekt dat 
boald waid ap Sardinien, wier dat ieuwenske dat Italieenske uk 
offiziel anarkoand is. In Frankriek rakt et in Roussillon Ljuude do ju 
Sproake baale konnen. Dat Kataloanske had uungefaar alwen 
Millione Baalere, maast in Spanien. 



Kataloansk Sproakgebiet 


Dat Kataloanske is as uur romaniske Sproaken antsteen uut dat 
Latinske, wat truch do Romer atter Spanien wai broacht, un deer 

faare antwikkeld is. In dat 15., 16. un 17. Jierhunnert waas dat Kataloanske ferbeeden, un dat is in ju Tied 
fon Franco wier so keemen, man ju Toal wad daalich in Katalonien moor boald as dat Spoaniske. 

